KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2011. június 22-i ülésére)
TÁRGY: 
BELÉPÉSI SZÁNDÉK NYILATKOZAT A Hét Határ határon átnyúló önkormányzati szövetség a kárpát-medencében egyesületbe
A Hét Határ Határon Átnyúló Önkormányzati Szövetség Kárpát-medencében Egyesület (továbbiakban: Egyesület) alapvető célja a Magyarország határai menti települések közötti szorosabb együttműködés elősegítése, ezáltal az Európai Unió előírásainak, elvárásainak is megfelelő régiófejlődés, az esélyegyenlőség, a versenyképesség növelésének előmozdítása. Az együttműködés kiterjed az önkormányzati feladatkörök mindegyikére. Az Egyesület tagjaival és a határon túli magyar szervezetekkel való folyamatos információ áramlás és kapcsolattartás elősegítése is cél. Az Egyesület 2011. május 1-jén megnyitotta brüsszeli irodáját, ezáltal a tagönkormányzatok hozzájuthatnak a legfrissebb információkhoz, pályázati lehetőségekhez, képviselhetik érdekeinket konkrét napi ügyekben.

Az egyesületbe felvételüket kérhetik azok a  Magyarország, Románia, Szerbia, Horvátország, Szlovénia, Ausztria, Szlovákia és Ukrajna államterületén működő helyi önkormányzatok, amelyek az Egyesület célkitűzéseit elfogadják és tagsági viszonyból származó kötelezettségek teljesítését vállalják (lásd előterjesztés melléklete). Az éves tagdíj jelenleg 5 Ft/lakos, számszerűen 14690 lakosra 73 450 Ft éves szinten. A jogokat jogi személy esetén igazolt képviselők útján gyakorolják, ezért szükséges egy gesztort kijelölni.
A fent leírtak alapján a Képviselő-testületnek javaslom a belépést az Egyesületbe, valamint gesztornak Szedmák Tamás önkormányzati képviselő kijelölését.

Kiskőrös, 2011. június 9.

Domonyi László sk.


polgármester
HATÁROZAT-TERVEZET

1. Kiskőrös Város Képviselő-testülete elfogadja és vállalja a Hét Határ Határon Átnyúló Önkormányzati Szövetség a Kárpát-medencében Egyesület (továbbiakban Egyesület; 1022 Budapest, Alvinci út 54. I. em. 4.) alapszabályában foglalt célokat és a tagsági viszonyból származó kötelezettségek teljesítését, így különösen az évi 5 Ft/lakos (2011. január 1-jei adatok alapján 14690 fő), azaz 73 450 Ft. tagdíj összegének megfizetését.
2. A Képviselő-testület felkéri a Polgármestert, hogy a belépési nyilatkozatot nyújtsa be, és a soron következő költségvetési rendelet módosítását a fentiek figyelembevételével terjessze elő.
3. A Képviselő-testület 2011. július 1-jei hatállyal kijelöli gesztornak Szedmák Tamás önkormányzati képviselőt, az Egyesület alapszabályában meghatározott gesztori feladatok ellátására.

